31ന് ശേഷം രാജ്യത്ത് തുടര്ന്നാല് ഗുരുതര പ്രത്യാഘാതമുണ്ടാകും അമേരിക്കയ്ക്ക് അന്ത്യശാസനവുമായി താലിബാന് കാബൂള്: അമേരിക്കന് സൈന്യത്തിന് മുന്നറിയിപ്പുമായി താലിബാന്. ഓഗസ്റ്റ് 31ന് ശേഷവും രാജ്യത്ത് തുടര്ന്നാല് ഗുരുതര പ്രത്യാഘാതമുണ്ടാകുമെന്നാണ് മുന്നറിയിപ്പ്. അതിനാല് അമേരിക്ക സൈന്യത്തെ അഫ്ഗാനില് നിന്ന് പിന്വലിക്കുന്നത് വൈകിപ്പിക്കരുതെന്നും ഇവര് നിര്ദേശിച്ചിട്ടുണ്ട്. തങ്ങളുടെ പൗരന്മാരെ ഒഴിപ്പിക്കുന്നതിന് വേണ്ടി ഓഗസ്റ്റ് 31 വരെ അമേരിക്കന് സൈന്യം അഫ്ഗാനില് തുടരുമെന്ന് ജോ ബൈഡന് പ്രഖ്യാപിച്ചതിന് പിന്നാലെയാണ് ഭീഷണിയുമായി താലിബാന് രംഗത്തെത്തിയത്. തങ്ങളുടെ പൗരന്മാരെ ഒഴിപ്പിക്കുന്നതിനുള്ള നടപടി ജപ്പാനും വേഗത്തിലാക്കിയിട്ടുണ്ട്. പൗരന്മാര്ക്ക് പുറമെ സുരക്ഷ ഉദ്യോഗസ്ഥരേയും, എംബസി ജീവനക്കാരേയും തിരികെ എത്തിക്കാന് മൂന്ന് യുദ്ധ വിമാനങ്ങളാണ് ജപ്പാന് അഫ്ഗാനിലേക്ക് അയച്ചിരിക്കുന്നത്. സഖ്യസേന പിന്വാങ്ങാനുള്ള തീയതി അടുക്കുന്നതോടെ വിമാനത്താവളത്തില് വന്തിരക്കാണ് അനുഭവപ്പെടുന്നത്. അതേസമയം കാബൂള് വിമാനത്താവളത്തില് സുരക്ഷസേനയും അജ്ഞാതരായ അക്രമികളും തമ്മില് വെടിവയ്പ്പുണ്ടായതായി റിപ്പോര്ട്ടുകള് പുറത്ത് വന്നു. ജര്മ്മന് സൈന്യമാണ് ഇക്കാര്യം ട്വീറ്റ് ചെയ്തത്. വിമാനത്താവളത്തിന്റെ വടക്കു ഭാഗത്തെ ഗെയ്റ്റില് തിങ്കളാഴ്ച ഉണ്ടായ ഏറ്റുമുട്ടലില് ഒരു അഫ്ഗാന് സൈനികന് കൊല്ലപ്പെട്ടെന്നും മൂന്ന് പേര്ക്ക് പരുക്കേറ്റെന്നുമാണ് റിപ്പോര്ട്ട്. യുഎസ്, ജര്മന് സൈന്യങ്ങളും ഏറ്റുമുട്ടലില് പങ്കെടുത്തു. ആയിരക്കണക്കിന് അഫ്ഗാന് പൗരന്മാരും വിദേശികളും വിമാനത്താവളത്തിനുള്ളില് കഴിയുമ്ബോഴാണ് ഏറ്റുമുട്ടല് ഉണ്ടായത്. താലിബാന് കാബൂള് പിടിച്ചതിനു പിന്നാലെ ആയിരങ്ങളാണ് രാജ്യം വിടാനായി കാബൂള് വിമാനത്താവളത്തില് അഭയം പ്രാപിച്ചിരിക്കുന്നത്.